procesaur/Wiki.mk huggingface dataset:
Сурово железо

Сурово железо ― сите легури на железо и јаглерод кои содржат повеќе од 2,14% јаглерод. Тоа е полупроизвод при производството на челик кој се добива со топење на железна руда во висока печка. Затоа што се добива директно со редукција на рудата, суровото железо е примарна легура. Во својот состав суровото железо содржи висока количина на јаглерод, обично од 3,8% до 4,7%, кој заедно со силициум диоксидот и другите нечистотии го прави многу кршливо и освен во одредени случаи не може да се употребува директно како материјал.
Калапите кои се користат за инготи од сурово железо имаат облик на разгранета структура формирана во песок, а одделни инготи се под прав агол од централниот канал, што личи на група прасиња кои ги дои свиња. Бидејќи суровото железо треба повторно да се топи, несразмерната големина на инготите и малата количина песок во нив предизвикуваат незначителни проблеми со оглед на леснотијата на леење и ракување со нив.
1 Историја
Топењето и производството на ковано железо се практикувало во Древна Европа и на Блискиот Исток, но се произведувало во грно со директна редукција. Грното е јама обложена со глина и поставена на места каде има природно струење на воздухот.
Во Европа суровото железо почнало да се произведува во средниот век. Кинезите правеле сурово железо за време на династијата Џоу (која завршила 256 година п.н.е.).
2 Видови сурови железо
Традиционално, од суровото железо се правело ковано железо во грно, подоцна во пудлинг печки, а од неодамна се прави и челик.
Врз основа на хемискиот состав и начинот на подготовка суровото железо може да се подели на:
* Бело железо - кај ова железо јаглеродот не е во цврст раствор со железото и е издвоен во вид на железен карбид (цементит).
* Сиво сурово железо - јаглеродот кој не е во цврст раствор со железото делумно е издвоен како графит и делумно како цементит (што зависи од брзината на ладењето).
* Мелирано железо - кое е премин од бело во сиво железо. Тоа се постигнува со регулирање на содржината на силициум и со брзината на ладење.
* Специјално железо - легирано железо кое содржи поголема количина силициум, манган или други елементи кои се додаваат за подобрување на својствата на железото.
** Нисколегирано специјално железо - не содржат повеќе од 5% други елементи
** Високолегирано специјално железо - со поголема количина на легирани елементи која може да надмине и 10%.
Несреќно дупење или лудо порно

„Несреќно дупење или лудо порно“ (романски: ''Babardeală cu bucluc sau porno balamuc'') — филм на романскиот режисер Раду Јуде (кој е автор и на сценариото) од 2021 година. Главните улоги ги играат: Катја Паскариу, Клаудија Јеремија, Олимпија Малај и Никодим Унгуреану.
1 Синопсис
Еми (ја игра Паскариу) е професорка по историја во една позната гимназија во Букурешт. Таа и нејзиниот сопруг се снимаат додека имаат полов однос, а снимката ја ставаат на специјализиран порнографски портал на интернет. Меѓутоа, набргу, снимката доаѓа во јавноста, а тоа предизвикува скандал во училиштето. Затоа, директорката на училиштето (ја игра Јеремија) организира родителска средба на која повеќето родители ја осудуваат Еми како неморална жена и бараат да си даде отказ до работното место. На крајот од филмот, режисерот дава три различни завршетоци: прво, на гласањето, повеќето родители гласаат Еми да остане на работа; второ, родителите гласаат Еми да си замине, а таа мирно ја прифаќа одлуката; трето, родителите гласаат Еми да си замине, а таа се претвора во супер-херој и ги заробува присутните во мрежа, а потоа ги принудува на орален полов однос со вештачки пенис.
Хасанал Болкијах

Хасанал Болкијах ибни Омар Али Саифудиен III ( јави: حسن البلقية; роден на 15 јули 1946 година) е 29-тиот и актуелен султан од Брунеј (од 1967) и премиер на Брунеј по стекнувањето независност од Обединетото Кралство во 1984 година. Тој е еден од последните апсолутни монарси во светот. Го наследил престолот на Брунеј како најстар син на султанот Омар Али Саифудиен III по абдицирањето на неговиот татко на 5 октомври 1967 година.
Султанот е меѓу најбогатите луѓе во светот. Во 2008 година, ''Форбс'' проценил дека неговото вкупно нето богатство изнесувало 20 милијарди американски долари. По смртта на кралицата од Обединетото Кралство Елизабета Втора во 2022 година, султанот е актуелен монарх кој најдолго владее со една држава во светот, и актуелен шеф на држава со најдолг стаж. На 5 октомври 2017 година, султанот го прославил својот златен јубилеј за да ја одбележи 50-тата година од неговото владеење.
1 Живот
Султанот е роден на 15 јули 1946 година, во Истана Дарусалам, градот Брунеј (денешен Бандар Сери Бегаван) како ''Пенгиран Муда'' (принц) Хасанал Болкијах. Султанот завршил средно образование во ''Институцијата Викторија'' во Куала Лумпур, а дипломирал на Кралската воена академија во Сандхерст, Обединетото Кралство, во 1967 година.
2 Владеење
Станал султан на Брунеј Дарусалам на 5 октомври 1967 година, по абдикацијата на татко му. Бил крунисан на 1 август 1968 со што станал и Јанг Ди-Пертуан (шеф на државата) на Брунеј. Како и неговиот татко, бил прогласен за витез од кралицата Елизабета Втора од Обединетото Кралство, чиј протекторат бил Брунеј до 1 јануари 1984.
Според Уставот на Брунеј од 1959 година, султанот е шеф на државата кој ја поседува целосната извршна власт. На 9 март 2006 година, било објавено дека султанот го изменил Брунејскиот устав за да се промовира себе си како непогрешлив. Освен тоа, тој раководи со ресорите министер за одбрана, министер за надворешни работи и министер за финансии. Како министер за одбрана тој е врховен командант на вооружените сили на Брунеј, како и почесен генерал во британските и индонезиските вооружени сили и почесен адмирал во Кралската морнарица. Тој се самоназначил за генерален инспектор на полицијата (IGP). 
Во септември 1984 година, Болкијах се обратил на Генералното собрание на Обединетите нации по повод приемот на Брунеј Дарусалам во Обединетите нации. Во 1991 година, тој вовел конзервативна идеологија во Брунеј наречена Melayu Islam Beraja ( ''Малајска исламска монархија'', MIB), која ја претставува монархијата како бранител на верата.
Во 2014 година, Хасанал Болкијах, се залагал за усвојување на исламски ''шеријатски'' казни, како и дека прељубата треба да се казнува со смрт со каменување.
Хасанал Болкијах во 2015 година ги забранил јавните прослави на Божиќ, како и носењето капи или облека што потсеќаат на Дедо Мраз. Забраната ги засега само месните муслимани. На христијаните сè уште им е дозволено да го слават Божиќ.
Јонас Смулдерс

Јонас Смалдерс (роден 1994 година, Амстердам) е холандски актер. Актерското деби го имал на 16 години. Во 2015 година, добил „Златно теле“. за филмскиот серијал ''Врска за една вечер'' (анг: ''One Night Stand)''. Тој бил прогласен за еден од „Шутинг ѕвездите“ на Берлинскиот филмски фестивал во 2018 година.
1 Филмографија
1.1 Филм
* 2021 – ''Засекогаш богат''* 2020 година - ''Де Ост''* 2018 година – ''Ниман на стадионот''* 2017 – ''Патот на свилата''* 2017 - ''Броерс''* 2015 - ''Еен Гоед Левен''* 2015 – ''Венту''* 2014 – ''Јонгенс''* 2014 – ''Кетамин''
1.2 Телевизија
* 2020 година - ''Холандс Хоп'', сезона 3
* 2019 година - ''Де ТВ Кантин како Френки де Јонг''* 2017 година - ''Холандс Хоп'', сезона 2
* 2016 – ''Зенит''* 2015 – ''4JIM''* 2015 - ''Фамилија Крујс'', сезона 2
* 2015 –''Адам и Ева'', сезона 3
* 2015 – ''Норд/Зуид''* 2014 – ''Фамилија Крујс'', сезона 1
* 2014 – ''Фликен Мастрихт''* 2013 – ''Пеноза'', сезона 3
* 2011 – ''Мотика надлеф ик''
Форбс

''Форбс'' (англ. ''Forbes'', IPA: /fɔrbz/) е американско деловно списание. Се публикува осум пати годишно, и содржи статии поврзани со финансиски, индустриски, инвестициски и маркетинг теми. ''Форбс'' исто така известува и за поврзани теми како технологија, комуникации, наука, политика и право. Неговото седиште е во Џерси Сити.
Списанието е добро познато по своите списоци и рангирања, како што се: список на најбогатите Американци (Форбс 400), список на најбогатите познати личности во Америка, список на најголемите компании во светот (Форбс глобал 2000), списокот на Форбс за најмоќните луѓе во светот и список на милијардерите во светот. Мотото на ''списанието Форбс'' е „Промени го светот“. Претседател и главен уредник е Стив Форбс, а извршен директор е Мајк Федерле. Во 2014 година, бил продаден на инвестициска групација со седиште во Хонгконг - Integrated Whale Media Investments.
1 Поврзано
* Форбс 400
* Форбс 500
* Форбс Глобал 2000
* Светските милијардери
* 100-те најмоќни жени во светот
* Најмоќните луѓе на светот
* Форбс 30 под 30
2 Наводи
Бал на вода (филм од 1986)

„Бал на вода“ (српски: ''Бал на води'') – југословенски филм од 1985 година, во режија на Јован Аќин. Главните улоги ги толкуваат: Гала Виденовиќ, Драгомир Бојаниќ Гидра, Милан Штрљиќ, Ѓорѓе Ненадовиќ, Горан Радаковиќ.
1 Синопсис
Дејствието на филмот се одвива во Белград во 1950-тите. Една девојка (ја игра Виденовиќ) и четворица момчиња се неразделни другари: учат во истото одделение, заедно веслаат, имаат оркестар, а нивните семејства, исто така, се познаваат. Четворицата се тајно вљубени во својата другарка, но таа ги смета само за свои пријатели. Сепак, таа ја наоѓа својата љубов — едно момче кое дошло во Белград од провинцијата. Таа забременува, но тоа го крие како од другарите, така и од своето момче во кое во меѓувреме се разочарува. Набргу, умира нејзината мајка, а татко ѝ од завршувањето на Втората светска војна живее во странство. Поради тоа, нејзините другари решаваат да ѝ помогнат...
Полноќ

Полноќ — преодно време од еден календарски ден кон друг. Според часовникот, поноќта е спротивна на пладнето, со временска разлика од 12 часа. Традиционално полноќта се смета за средината на ноќта.
Сончева полноќ е времето спротивно на сончевото пладне, кога Сонцето е најблиску до надирот, а ноќта е рамнооддалечена од квечерината и зората. Со воведувањето на часовните појаси кои важат низ повеќе меридијани, како и со летното сметање на времто, сончевата полноќ ретко ретко се совпаѓа со 12 часот на часовникот. Сончевата полноќ зависи од географската должина и годишното време наместо од еден часовен појас. Во римското времемерење, за полноќ се сметал мигот на половина помеѓу зајдисонцето и изгрејсонцето (т.е. сончева полноќ) и со тоа полноќта се разликувала зависно од годишното време.
1 На часовниците
Повеќето механички часовници се 12-часовни, па затоа полноќта физички се означува со бројката 12. Вообичаено е времето усмено да се искажува со таа бројка, дури и ако во дадената земја преовладува 24-часовното сметање на денот (како на пр. во Македонија). Онаму кајшто е изводливо, полноќта се претставува како 00:00 или 24:00 ч. Првото го означува почетното време на новиот ден, а второто се однесува на последното време од претходниот ден. Постојат некои механички часовници со 24 бројки за сказалките, но тие денес се сметаат за куриозитет.
На дигиталните часовници неретко постои избор за приказ на сите времиња во денот според 12-часовен или 24-часовен режим. Оваа можност се нуди заради влијателноста на земјите каде преовладува 12-часовното сметање, и таму сите времиња се изразуваат според тоа дали е пред или по пладнето, означувајќи ги часовите со ''a.m.'' (скрат. од лат. ''ante meridiem'', „предплатне“) и ''p.m.'' (скрат. од лат. ''post meridiem'', „попладне“). Кај ваквата употреба, полноќта е ''12 a.m.'', односоно „12 ''часа'' попладне“ кардинално. Ова се разликува од македонската употреба, каде „12 ''часот'' попладне“ е членуван како реден број и со други зборови значи „''дванаесеттиот час'' (по ред), кој е сместен на полноќ“.
2 Полноќта во уметноста и во популарната култура
* „Полноќ“ (српски: ''Ponoć'') - песна на српскиот поет Ѓура Јакшиќ.* „Низ полноќта“ (српски: ''Kroz ponoć'') - песна на српскиот поет Ѓура Јакшиќ.* „Полноќ“ — песна на Блаже Конески.* „Полноќ“ (англиски: ''Midnight'') — песна на англиската електро-поп група Јазу (''Yazoo'') од 1982 година.* „Полноќ“ (германски: ''Mitternacht'') — песна на германската група Крафтверк (''Kraftwerk'') од 1974 година.* „Полноќ“ (англиски: ''Midnight'') — песна на британската техно-група ''Orbital'' од 1991 година.* „Полноќен скитач“ (англиски: ''Midnight Rambler'') — песна на британската рок-група Ролинг Стоунс (''The Rolling Stones'').* „Ноќва на полноќ“ (англиски: ''Tonight At Noon'') — песна на британската рок-група ''The Jam'' од 1977 година.* „Во полноќниот час“ (англиски: ''In The Midnight Hour'') — песна на американскиот соул-музичар Вилсон Пикет од 1965 година.
3 Поврзано
* Полноќно сонце
* Полноќен каубој
* Полноќносина боја
* Глува доба, за која често се вели дека почнува на полноќ
Сплеснатост

Сплеснатост — мерка за згмеченоста на една кружница или сфера долж пречникот со која образува елипса или елипсоид со вртењето во сфероид. Наречена е и елиптичност. Обично се претставува со симболот , а се дефиницира со полуоските на добиената елипса или елипсоид
::сплеснатост <math>=</math><math>f =\frac {a - b}{a}.</math>''Фактрот на згмеченост'' е <math>\frac{b}{a}\,\!</math> во обата случаја; за елипсата, ова воедно е нејзиниот сооднос на страните.
1 Дефиниции
Постојат три вида на сплеснување. Кога е потребно да се избегнат забуни, главното се нарекува прво сплеснување. како во стандардните текстови, така и на семрежни страници
Во следнава табела, е поголемата димензија (на пр. голема полуоска), а е помалата (мала полуоска). Сите сплеснувања изнесуваат нула за кружница.
::
(Прво) сплеснување, <math>f</math>, <math>\frac{a-b}{a}</math>, Основно. Геодетските појдовни елипсоиди се укажуваат со <math>\frac{1}{f}\,\!</math>
Второ сплесување, <math>f'</math>, <math>\frac{a-b}{b}</math>, Ретко се користи.
Трето сплеснување&emsp;, <math>n,\quad(f'')</math>, <math>\frac{a-b}{a+b}</math>, Се користи во геодетски пресметки како мал параметар на проширување.<ref W. Bessel, 1825, ''Uber die Berechnung der geographischen Langen und Breiten aus geodatischen Vermessungen'', ''Astron.Nachr.'', 4(86), 241–254, , translated into English by C. F. F. Karney and R. E. Deakin as ''The calculation of longitude and latitude from geodesic measurements'', ''Astron. Nachr.'' 331(8), 852–861 (2010), E-print ,
2 Идентитети
Сплеснувањата се поврзани со други параметри на елипсата. На пример:
:<math>
\begin{align}
b&=a(1-f)=a\left(\frac{1-n}{1+n}\right),\\
e^2&=2f-f^2 = \frac{4n}{(1+n)^2},\\
f&=1-\sqrt{1-e^2}.\\
\end{align}
</math>
каде <math>e</math> е занесеноста (ексцентричноста).
3 Поврзано
* Земјино вртење
* Гравитациско поле
* Планетологија
2022 AP7

— аполонски астероид голем околу 1 км и заведен како потенцијално опасно тело. Откриен е на 13 јануари 2022 г. од Скот Шепард со Камерата за темна енергија на опсерваторијата „Серо Тололо“ во Чиле.
Астероидот претставува најголемото потенцијално опасно тело во изминатите осум години пред неговото откривање во 2022 г.
Астероидот засега не прави забележливи доближувања до Земјата бидејќи се наоѓа во приближна резонанца од 1:5 со Земјата, и му треба 5 години за да сврти околу Сонцето во високоелиптична орбита. Поради оваа резонанца, тој редовно се наоѓа во положби каде условите за набљудување се неповолно; астероидот станува најсјаен при мали сончеви издолжувања и најслаб (прив. велич. 25) на противположба каде е најоддалечен од Земјата. Поради ова, може делотворно да се пребарува само на самрак кога е најсјаен; астероидот бил 45 степени од Сонцето при неговото откривање. Во март 2022 г. бил оддалечен 1,4 ае (210 милиони км) од Земјата и нема да дојде толку блиску сè до март 2027 г.
Астероидот не е заведен како ризик. Со текот на илјадници години неговата орбита ќе се промени поради доближувања до Јупитер и Марс.
1 Наводи
Централноевропски универзитет

Централноевропски универзитет (англиски: Central European University; унгарски: Közép-európai Egyetem) е приватен универзитет сместен во Будимпешта, Унгарија. Основан е во 1991 година со финансиска помош на Џорџ Сорос со наведена цел за развој на отворено општество и демократија во земјите од Средна и Источна Европа и поранешниот Советски Сојуз.
Истражувачката работа и обуката на студентите се изведуваат на англиски јазик на 12 факултети, во ЦЕУ Бизнис Училиште, основано во 1998 година и автономно од универзитетот, како и во Хуманитарниот центар, Центарот за административна политика, Архивата на отвореното општество.
ЦЕУ е меѓународен универзитет на кој студираат повеќе од 1.500 студенти од сто земји. Повеќето студенти добиваат стипендија за целиот курс на нивните студии, бидејќи ЦЕУ располага со фонд од 400 милиони евра, гарантирани од основачот на универзитетот, Џорџ Сорос. Професорите кои предаваат на ЦЕУ се од 30 земји.
Европски пат Е96

Европски пат Е96 ― европски пат што се протега во Турција (од Измир (поврзан со европскиот пат Е881) до Сиврихисар), која е поврзан со европскиот пат Е90. Патот е референтен пат во правец запад-исток од класа А на европската патна мрежа.
1 Историја
Патот претходно бил познат како Е23. во средината на 1980-тите, маршрутата била додадена на новиот систем за нумерирање на патишта како E96. Во 2000 година, трасата била отстранета од системот за нумерирање на патишта. На повик на турската влада во 2005 година, на трасата повторно и бил доделен бројот Е96.
2 Рута
* : Измир - Кемалпаша
* : Кемалпаша - Тургутлу - Салихли - Ушак - Афионкарахисар - Емирдаг - Сиврихисар
Дејвид Гланц

Дејвид М. Гланц (англиски: David Glantz) е американски воен историчар познат по неговите книги за Црвената армија за време на Втората светска војна и како главен уредник на ''Списанието за словенски воени студии''.
Роден е на 11 јануари 1942 година во Порт Честер, Њујорк. Гланц дипломирал историја на Воениот институт во Вирџинија и Универзитетот во Северна Каролина. Гланц преку 30 години служел во американската армија, служел во Виетнамската војна и се пензионираше во 1993 со чин полковник.
Гланц е познат како воен историчар за улогата на Советите во Втората светска војна.
1 Поврзано
* Битката кај Курск
* Источен фронт (Втора светска војна)
* Операција Барбароса
* Црвената армија
* Опсада на Ленинград
* Славистика
2 Наводи
Европски пат Е98

Европски пат Е98 ― европски пат кој води од Топбоази во Турција до границата со Сирија.
1 Општо
Европскиот пат Е98 е пат за поврзување во правец запад-исток од класа А и го поврзува турскиот град Топбоази со границата со Сирија, што го прави во должина од приближно 58 километри. Рутата е забележана од страна на УНЕЦЕ на следниов начин: Топбоази - Кирикхан - Рејханли - Џилвегезу - Сирија.
2 Рута
* : Топгоази - Кирикхан
* : Кирикхан - Рејханли - Џилвегезу
* автопат 45: Баб ал-Хава
Лабуристичка партија (Обединето Кралство)

Лабуристичка партија (|Labour Party; во буквален превод ''Работничка партија'') е една од двете водечки политички партии во Обединетото Кралство, опишана како сојуз на социјалдемократи, демократски социјалисти и синдикалци.
Основана е во 1900 година како наследник на синдикалното движење и социјалистичките партии од 19 век. На почетокот од 1920-тите ја престигнала Либералната партија и станала главна опозиција на Конзервативната партија при што формирала две малцински влади под Рамзи Мекдоналд во 1920-тите и раните 1930-ти.
Политичките програми на лабуристите соодветствуваат со социјалдемократијата на европскиот континент, а по Втората светска војна примениле многу од овие идеи, меѓу кои национализацијата на клучните државни индустриски гранки и кејнзијанската економска политика.
Во 1979 г. биле поразени од конзервативците на Маргарет Тачер и останале во опозиција речиси две децении.
На крајот на 20 век, ги отфрлиле социјалдемократските принципи од нивната програма и ја презеле тачеристичката економска политика и политиката на Трет пат, промовирајќи ги „Новите лабуристи“. По ова дошле на власт и уште двапати победиле на парламентарни избори. По поразот на парламентарните избори во 2010 година преминале во опозиција. Тогаш, Ед Милибанд го презел водството со партијата но поднел оставка по поразот на општите избори во Обединетото Кралство во 2015 година.
Актуелниот водач на Лабуристичката партија е Кир Стармер, кој во 2019 година на внатрепартиски избори ја победил неговата соперничка Ребека Лонг-Бејли, кои се одржале откако Џереми Корбин ја објавил својата оставка како лидер на партијата по неуспехот на општите избори во 2019 година.
Значајни членови на Лабуристите низ годините се: Ремзи Мекдоналд, Клемент Атли, Хју Гејтскел, Харолд Вилсон, Џејмс Калахан, Тони Блер, Гордон Браун.
Долина на Марна

Долина на Марна (француски: Val-de-Marne; Вал-де-Марн) ― департман во Франција, сместен во регионот Ил-де-Франс. Именуван по реката Марна, се наоѓа во метрополата Голем Париз југоисточно од градот Париз. Во 2019 година, Долина на Марна имала население од 1,407,124 жители.
Нејзиниот број на Националниот институт за статистика и економски студии, и поштенски број е 94.
1 Географија
Вал-де-Марн е, заедно со Сена-Сен-Дени и Сенски Висови, еден од трите мали департмани во Ил-де-Франс кои образуваат прстен околу Париз, познат како Внатрешен круг (Petite Couronne). Од 1 јануари 2016 година, Вал-де-Марн bila вклучен во Метрополата Голем Париз.
1.1 Поважни гратчиња
Најнаселена комуна е Витри на Сена ; префектурата Кретеј е втора најнаселена. Од 2019 година, има 5 комуни со повеќе од 60.000 жители:
Комуна, Население (2019)
Витри на Сена, 95.510
Кретеј, 93.246
Шампињи на Марна, 76.990
Сен Мор-де-Фосес, 74.976
Иври на Сена, 63.748
2 Администрација
Вал-де-Марн е составен од 3 окрузи и 47 комуни:
ОкругЛај-ле-Роз
ОкругКретеј
ОкругНоже на Марна
3 Историја
Вал-де-Марн била создадена во јануари 1968 година, преку спроведување на закон донесен во јули 1964 година. Со положба југоисточно од париската обиколница (и линијата на старите градски ѕидини), таа била создадена од јужно-источниот дел на (претходно многу поголем) департман Сена, заедно со мал дел земен од отцепениот департман Сена и Уаз.
4 Демографија
Развој на населението од 1881 година:
5 Туризам
6 Поврзано
* Комуни во Департман Долина на Марна
* Црква „Св. Кирик и Јулита“ - Вилжиф
Европски пат Е95

Европски пат Е95 ― пат во Европа и дел од меѓународната европска патна мрежа на Обединетите нации. Приближно 2,527 км долг, го поврзува Санкт Петербург со Мерзифон во северна средишна Турција. Помеѓу северниот крај во Русија и јужниот крај, тој дополнително поминува низ Белорусија и Украина. Помеѓу пристаништата во Одеса / Чорноморск на јужниот брег на Украина и пристаништата на Турција (особено Самсун) се бара од возилата да го преминат Црното Море со траект на растојание од 731 км.
Во Украина, ознаката Е95 не е потпишана бидејќи Украина воопшто не ги нумерира своите рути, освен во внатрешни околности.
1 Рута
* : Санкт Петербург - Пушкин - Гатчина - Луга - Псков - Остров - Опочка - Пустошка - Невел
* : Харадок - Витебск - Орша - Могиљов - Гомељ
* : Чернигов - Бровари - Киев
* : Киев - Василкив - Била Церква
* : Биле Церква
* : Жашкив - Уман - Блаховишченске - Љубашивка - Петровиривка - Знамјанка - Одеса
Одеса - Самсун
Во моментов нема траект од Одеса до Самсун. Најдобрата алтернатива е траектот до Самсун од Чорноморск, околу 2 км далеку од Одеса.
* : Самсун
* : Самсун - Кавак - Хавза - Кајадузу (Почеток со патот )
* : Кајадузу - Мерзифон (Крај со патот .
2 Останато
Рускиот хард рок бенд Алиса има песна наречена „''Trassa E-95''“ посветена на патот меѓу Москва и Санкт Петербург (претходно дел од E95, сега дел од E105).
Ава ДуВернај

Ава Мари ДуВернеј (родена на 24 август 1972) е американска режисерка, телевизиска продуцентка и поранешен филмски публицист. Добитничка е на ''Primetime Emmy Award, NAACP Image Award, BAFTA Film Award и BAFTA TV Award'', како и номинирана за Оскар и Златен глобус.
1 Кариера
Откако го имала своето режисерско деби „Ќе следам“ (2010), ДуВернеј ја освои наградата за режија во американскиот драмски натпревар на филмскиот фестивал Санденс во 2012 година за нејзиниот втор долгометражен филм „Средно од никаде“, станувајќи првата црна жена што ја освоила наградата.
За нејзината работа на Селма (2014), биографски филм за Мартин Лутер Кинг Џуниор, ДуВернеј стана првата Афроамериканка која беше номинирана за награда Златен глобус за најдобар режисер исто така доби Оскар за најдобар филм. Нејзините други филмски заслуги ги вклучуваат документарниот филм за Нетфликс, исто така номиниран за Оскар, 13-ти (2016) и фантастичниот филм на Дизни Брчка во Време (2018), вториот што ја прави првата Афроамериканка што режирала филм со буџет од 100 милиони долари.
Нејзините телевизиски заслуги вклучуваат и драмска серија на мрежата на Опра Винфри, Queen Sugar (2016) и две ограничени драмски серии на Нетфликс: Кога нè гледаат (2019), базирани на случајот со џогер во Централ парк од 1989 година и Колин во црно и бело (2021 година), базирани на тинејџер години на НФЛ играчот Колин Кеперник.
Во 2017 година, таа беше вклучена на годишната листа Time 100 на највлијателни луѓе во светот. Во 2020 година, таа беше избрана во одборот на гувернери на Академијата за филмски уметности и науки како дел од режисерската фела.
Европски пат Е99

Европски пат Е99 ― европски пат кој води од Демирчи, Азербејџан до Акчакале во Турција на сириската граница.
1 Рута
* : Демирчи
* : Аралик - Идж
* : Идж - Доубејазит - Мурадије
* : Мурадије - Ерџиш
* : Ерџиш - Хејбели
* : Хејбели - Татван - Битлис - Зијарет
* : Зијарет - Дијабакир - Сиверек
* : Сиверек - Шанлаурфа - Акчакале
* Route 712: Тел Абјад
Кнежевско Езеро

Кнежевско Езеро (познато и како езеро Кнежево) — вештачко езеро во близина на кратовското село Кнежево, Македонија. Езерото влегува во групата на изградени акумулации.
Браната на езерото е подигната на Злетовска Река.
1 Местоположба
Акумулацијата се наоѓа во непосредна близина на Кнежево, сместено на голема надморска височина од 1.020 метри. Езерото е долго 3 километри, широко 150-200 метри и со најголема длабочина од 70 метри. Зафаќа површина од 0,8 км<sup>2</sup>.
Самата околина на езерото е главно шумска и живописна. Над езерото се наоѓаат високите делови на Осоговските Планини, а низводно се наоѓа атрактивната клисура на Злетовска Река.
2 Опис
2.1 Брана
Браната е каменонасипна со вкупна височина од 75 метри.
3 Историја
Езерото е создадено со преградување на Злетовска Река со каменонасипна брана кај селото Кнежево во 2010 година.
4 Употреба
Акумулацијата Кнежево било изградено најмногу за задоволување на потребите за водоснабдување на жителите на повеќе општини од Источниот регион, но во следните фази е предвидено акумулацијата да се користи и за наводнување и за производство на електрична енергија.
5 Галерија
6 Поврзано
* Кнежево
* ХС „Злетовица“
Гаметангиум

Гаметангиум ― орган или клетка во која се произведуваат гамети кои се наоѓаат кај многу повеќеклеточни протисти, алги, габи и гаметофити на растенијата. За разлика од гаметогенезата кај животните, гаметангиумот е плоидна структура и образувањето на гамети не вклучува мејоза.
1 Видови гаметангиуми
Во зависност од видот на гаметата произведена во еден гаметангиум, може да се разликуваат неколку видови.
1.1 Женски
Женските гаметангии најчесто се нарекуваат архегонија. Тие произведуваат јајце-клетки и се места за оплодување. Архегонијата е честа кај алгите и примитивните растенија, како и кај голосемениците. Кај скриеносемениците, тие се заменети со ембрионска кеса во внатрешноста на овулата.
1.2 Машки
Машките гаметангиуми најчесто се нарекувани антеридиуми. Тие произведуваат сперматозоиди кои ги ослободуваат за оплодување. Антеридиумите кои произведуваат неподвижна сперма (сперматија) се нарекувани сперматангиуми. Некои антеридиуми не ја ослободуваат својата сперма. На пример, оомицетот антеридиум е синцициум со многу јадра на спермата и оплодувањето се случува преку цевки за оплодување кои растат од антеридиумот и остваруваат допир со јајце-клетките. Антеридиумите се вообичаени кај гаметофитите кај „пониските“ растенија како што се бриофитите, папратите, цикасовите и гинкото. Во „повисоките“ растенија како што се четинари и скриеносеменици, тие се заменети со поленови зрна.
1.3 Изогамни
Во изогамијата, гаметите изгледаат слично и не можат да се класифицираат на „машки“ или „женски“. На пример, кај зигомикотите, два гаметангиуми (единечни мултинуклеарни клетки на крајот од хифите) образуваат добар допир едни со други и се спојуваат во зигоспорангиум. Внатре во зигоспорангиумот, јадрата од секоја од првичните два гаметангиуми се парат. 
2 Поврзано
* Зооспорангиум, гаметангиум кој произведува подвижни изогамни гамети, наречени зооспори
Rhizomnium appalachianum

''Rhizomnium appalachianum'' ― вид на мов од семејството Mniaceae, домороден во источните Соединети Држави и Канада, од Манитоба до Њуфаундленд и на југ до Јужна Каролина. Расте во висина од 4-8 см и има релативно големи листови за мов кои обично се широки 6,5 мм и долги 10 мм. Стеблата се покриени со црвеникави влакна. Расте во влажни подрачја како што се покрај потоци и во протечни дупки, а особено на рабовите каде што има премин од влажно во суво.
Европски пат Е101

Европски пат Е101 — пат во Европа и дел од меѓународната европска патна мрежа. Делницата започнува во Москва и завршува во Киев. Патот е долг 850 км.
1 Рута
*: Москва - Калуга - Брјанск - граница со Украина
*: граница со Русија - Глухов - Кипти
*: Кипти - Киев
Југоисточни четинарски шуми

Југоисточните четинарски шуми се екорегион со умерена иглолисна шума во југоисточниот дел на САД. Тоа е најголемиот екорегион на иглолисни шуми источно од реката Мисисипи. Тоа е, исто така најјужниот вид на умерените зимзелени шуми во областа на Неарктикот.
1 Клима
Овој екорегион има влажна суптропска клима со значително големи врнежи во текот на целата година.
2 Растителни заедници
Во текот на времето во оваа вегетација доминирале отворени шуми од долголист бор (Pinus palustris) со вегетација во долниот дел на шумата со тревата (Aristida stricta). Други природни заедници вклучуваат борови савани, рамни шуми (борови шуми со дрвенести долни слоеви) и пустински шуми од грмушести дрвја.
3 Фауна
Зрелите долголисни борови шуми се важни живеалишта за загрозениот вид на клукајдрвец со црвена боја (''Picoides borealis'') и желката ''(Gopherus polyphemus'').
4 Поврзано
* Список на екорегиони во САД (WWF)
Џена Ортега

Џена Мари Ортега (|Jenna Ortega; родена на ) — американска глумица. Почнала да глуми уште како дете, а се истакнала со нејзината улога на младата Џејн во хумористичната серија, ''Девицата Џејн'' (2014-2019). Се пробила со улогата на Харли Дијаз во Дизниевата серија „''Заглавени во средината'' “ (2016-2018), која во 2018 година ѝ ја донела наградата „Имиџен“ за „Најдобра млада глумица на телевизија“. Таа, исто така, го позајмила гласот на принцезата Изабела во анимираната серија ''Елена од Авалор'' (2016-2020).
Ортега ја почна својата транзиција кон телевизијата глумејќи како Ели Алвес во трилер серијата на Нетфликс „''Ти''“, а потоа глумела во филмовите на Нетфликс ''„Бејбиситерка 2: Убиствена кралица“'' (2020) и ''„Ден за да“'' (2021). Таа била пофалена од критиката за нејзината глума во тинејџерската драма ''Последици'' (англ. ''The Fallout''; 2021). Потоа се појавила во филмовите на ужасите ''Студио 666'' и ''Х'' (и двата во 2022 година); истата година ја играла Тара Карпентер во филмот ''Вресок 6'' (2022) и за нејзината улога на „Филмските и телевизиски награди на MTV“ ја добила наградата „Најзастрашувачка изведба“. Таа го позајмила гласот на Бруклин во анимираната серија на Нетфликс, ''Паркот Јура: Светскиот камп Креда'' (2020-2022). Исто така во 2022 година, Ортега започнала да ја глуми Среда Адамс во хорор-комедијата ''Среда'', за која добила номинации за: „Златен глобус за најдобра глумица“, „Награда „Еми“ за серија во ударен термин“ и награда од Друштвото на филмски глумци за „Најдобра глумица во хумористична серија“.
Освен по актерството, Ортега се истакнува и со нејзината филантропија, како и со нејзиниот јавен имиџ. Таа била на врвот на списокот од PopSugar „20 Under 20“ во 2020 година. Во 2022 година, била прогласена за „Следното големо нешто“ од ''Холивуд Репортер'' и била етаблирана како кралица на крикот. Таа е позната и по нејзиниот активизам за ЛГБТ права и против дискриминација.
1 Детство
Џена Ортега е родена на 27 септември 2002 година во Палм Дезерт, Калифорнија, како четврто од шесте деца на нејзините родители. Татко ѝ има мексиканско потекло, а мајка ѝ има мексиканско и порториканско потекло. Поради нејзината кариера, Ортега „навистина не живеела нормален начин на живот“ и изрази жалење што го пропуштила традиционалното средношколско искуство.
Декалог 2

„Декалог 2“ (полски: ''Dekalog, dva'') — полски телевизиски филм од 1988 година, во режија на Кшиштоф Кишловски (Krzysztof Kieślowski), кој е и автор на сценариото, заедно со Кшиштоф Пјесјевич (Krzysztof Piesiewicz). Филмот е вториот дел од низата составена од десет едночасовни филмови на Кишловски, инспирирани од десетте божји заповеди. Главните улоги ги играат: Кристина Јанда (Krystyna Janda), Александер Бардини (Aleksander Bardini), Олгјерд Лукашјевич (Olgierd Łukasiewicz) и Артур Барциш (Artur Barciś).
1 Содржина
Дорота го посетува во болницата својот сопруг Анджеј, кој е на умирање. Таа е бремена, но со друг човек. Затоа, го прашува лекарот дали Анджеј ќе умре, со намера да изврши абортус ако тој преживее, а да го роди бебето ако тој умре. Лекарот ѝ кажува дека Анджеј нема да преживее, меѓутоа пациентот неочекувано закрепнува...
Европски пат Е115

Европски пат Е115 — европски пат од класа Б кој ги поврзува Јарослављ и Новоросијск во Русија.
1 Рута
*: Јарослављ - Москва
*: Москва
* M4: (напореден со ) Москва - Кашира
*: Кашира - Воронеж - Каменск-Шахтински - Шахти (почеток на напоредноста со ) Ростов на Дон - Павловскаја (крај на напоредноста со ) - Краснодар
*: Краснодар - Новоросијск
Rhizomnium punctatum

Rhizomnium punctatum, исто така наречен ''Mnium punctatum'', ― мал вид од родот ''Rhizomnium''.
1 Опис
Корените, кои се 10-100 мм вискои, стојат исправено. Овалните или во облик на јајце листови обично се пошироки над средината. Ризоидите не се витки, за разлика од сличните видови ''R. magnifolium'' и ''R. pseudopunctatum'' и тие растат во пазувите на листот. Капсулите со должина од 5 мм се држат на сети кои се 20-30 мм.
2 Распространетост
''Rhizomnium punctatum'' е домородeн во поголемиот дел од Европа и Северна Америка, а исто така се наоѓа во Азорите и Мадејра, Северна Африка, Турција, Кавказ, Иран и на исток до Сибир.
Се среќава на сите краеви на Британските Острови, иако повторно поретко во Ирска. Исто така, има порасфрлен опсег на исток, од Кембриџ на север до Кингстон на Хал. Може да се најде на Сили, Оркниски Острови, Шетландски Острови и Ман.
Европски пат Е105

Европски пат Е105 — пат во Европа и дел од меѓународната европска патна мрежа. Делницата се протега во правец север-југ.
1 Опис
Патот Е105 започнува во Хесенг, непосредно јужно од Киркенес во Норвешка, и продолжува низ Русија и Украина за да заврши во Јалта на Крим.
2 Рута
*Киркенес
*: граница со Норвешка - Печенга - Мурманск - Петрозаводск - Санкт Петербург
* (или ): Санкт Петербург - Велики Новгород - Твер - Москва
*: во Москва
*: Москва - Тула - Орел - Курск - Белгород - граница со Украина
*: граница со Русија - Харков
*: Харков - Губиниха - Запорожје - Мелитопол
(предмет на спор меѓу и )
*35A-002/: Џанкој - Симферопол - Алушта - Јалта
Европски пат Е94

Европски пат Е94 ― пат кој е дел од европската патна мрежа, која е низа на главни патишта во Европа и Мала Азија.
Е94 започнува во западна Грција во Коринт и преку патот А6 (Атики Одос), се протега на исток преку Мегара и Елефсина и завршува во грчката престолнина Атина во Саронскиот Залив на исток.
1 Галерија
Квадратура (астрономија)

Квадратура — поставеноста на едно небесно тело каде нејзиното издолжување е нормално на насоката на Сонцето. Особено се применува за положбат ана горнна планета или Месечината во првата или последната четвртина на мените.
Телото може да биде во западна квадратура (кога е западно од Сонцето гледајќи од Земјата) или во источна квадратура (кога е источно од Сонцето гледајќи од Земјата). Долна планета никогаш не може да биде во квадратура со односната планета.
Во квадратура, сенката што ја фрла една планета врз нејзините планетарни прстени делува најзастранета од планетата (на пр. Сатурновите прстени); темната страна на пленетата (на пр. Марс) е максимално видлива.
1 Поврзано
* Астролошки аспект
Милениумци

Милениумците, познати и како генерација Y или ген Y, се демографска група по генерацијата X и претходник на генерација Z. Истражувачите и популарните медиуми ги користат раните 1980-ти како почетни години на раѓање и средината на 1990-тите до раните 2000-ти години како крајни години на раѓање, при што генерацијата обично се дефинира како луѓе родени од 1981 до 1996 година. Повеќето милениумци се деца на бејби-бумери и раните генерации X; милениумците често се родители на генерацијата Алфа.
Милениумците се родени во време на паѓање на стапката на плодност ширум светот, и имаат помалку деца од нивните родители. Оние во земјите во развој ќе продолжат да го сочинуваат најголемиот дел од глобалниот раст на населението. Во развиениот свет, младите од 2010-тите биле помалку склони кон сексуални односи во споредба со нивните претходници кога биле на нивна возраст. На Запад, тие се со помала веројатност да бидат религиозни од нивните родители, но тие може да се идентификуваат како духовни.
Милениумците се опишани како првата глобална генерација и првата генерација која пораснала во ерата на Интернет. Генерацијата генерално е обележана со зголемено користење и зближување со интернетот, мобилните уреди и социјалните медиуми, поради што тие понекогаш се нарекуваат дигитални староседелци. Помеѓу 1990-тите и 2010-тите, луѓето од светот во развој станале сè многу подобро образовани, фактор кој што го поттикна економскиот раст во овие земји. Милениумците ширум светот претрпеле значителни економски нарушувања од почетокот на нивниот работен век; многумина се соочиле со високи нивоа на невработеност кај младите во текот на нивните рани години на пазарот на трудот во екот на Големата рецесија и претрпеле уште една рецесија во 2020 година поради пандемијата КОВИД-19.
1 Терминологија и етимологија
Членовите на оваа демографска група се познати како милениумци бидејќи најстарите станале полнолетни на почетокот на милениумот. Авторите Вилијам Штраус и Нил Хау, познати по создавањето на генерациската теорија на Штраус-Хау, се широко заслужни за именување на милениумците. Тие го измислиле терминот во 1987 година, околу времето кога децата родени во 1982 година влегувале во градинка, а медиумите најпрво ја идентификувале нивната потенцијална врска со претстојниот нов милениум како матурантите во 2000 година. Тие пишувале за групата во нивните книги ''Генерации: Историјата на иднината на Америка, 1584 до 2069'' година (1991) и ''Милениумци во подем: следната голема генерација'' (2000).
2 Наводи
Роберт Лутер

Карл Теодор Роберт Лутер (|Karl Theodor Robert Luther; , Швидњица – Диселдорф) — германски астроном. Помеѓу 1852 и 1890 г. открил 24 астероиди работејќи во Диселдорфската опсерваторија. Седум пати бил наградуван со Лаландовата награда.
1 Животопис
Роден е на 16 април 1822 г. во Швидњица (Швајдниц) во семејството на Август Лутер и Вилхелмина фон Енде. Отпрвин се образувал дома, а потоа завршил средно образование. Во 1841 г. се преселил во Вроцлав (Бреслау) каде учел до 1843 г.
Во 1843 г. Лутер се преселил во Берлин за да изучува астрономија. Учел кај истакнатиот астроном Јохан Франц Енке и му помогнал во астрономските пресметки и составувањето на астрономски алманаг. Во 1850 г. станал помошник-набљудувач.
Во 1851 г. Франц Бринов го поканил Лутер во Диселдорфската опсерваторија за да биде директор по него.
Лутер се оженил за Каролина (мом. Маркер) и имале син Вилхелм. Починал во 1900 г. во Диселдорф по кратко боледување.
2 Откритија
Лутер открил 24 астероиди во периодот помеѓу 1852 и 1890 г.
Две откритија имаат необични својства: 90 Антиопа, двоен астероид со еднакви составници, и 288 Главка, чие вртење е крајно бавно.
+ Откриени астероиди: 24, 17 Тетида, 17 април 1852
26 Прозерпина, 5 мај 1853
28 Белона, 1 март 1854
35 Левкотеја, 19 април 1855
37 Фидес, 5 октомври 1855
47 Аглаја, 15 септември 1857
50 Виргинија, 19 октомври 1857
53 Калипсо, 4 април 1858
57 Мнемозина, 22 септември 1859
58 Конкордија, 24 март 1860
68 Лето, 29 април 1861
71 Ниоба, 13 август 1861
78 Дијана, 15 март 1863
82 Алкмена, 27 ноември 1864
84 Клио, 25 август 1865
90 Антиопа, 1 октомври 1866
95 Аретуза, 23 ноември 1867
108 Хекуба, 2 април 1869
113 Амалтеја, 12 март 1871
118 Пејто, 15 март 1872
134 Софросина, 27 септември 1873
241 Германија, 12 септември 1884
247 Евкрата, 14 март 1885
258 Тиха, 4 мај 1886
288 Главка, 20 февруари 1890
3 Почести и награди
Во негова чест се наречени астероидот 1303 Лутера и месечевиот кратер ''Лутер''.
Лутер ја добил Лаландовата награда дури седум пати: во 1852, 1853, 1854, 1855, 1859, 1860 и 1861 г.
Бил примен за член на Кралското астрономско друштво во јуни 1854 г.
Во 1869 г. бил изработен спомен-медал по повод откривањето на 100-тиот астероид. На него во профил се претставени Џон Расел Хинд, Херман Голдшмит и Роберт Лутер.
Европски пат Е119

Европски пат Е119 — европски пат од класа Б којшто поминува низ Русија и Азербејџан, поврзувајќи ги градовите Москва, Астрахан, Баку, Махачкала и Астара покрај границата со Иран.
1 Рута
*: (напореден со ) Москва - Кашира
*: Кашира - Тамбов - Борисоглебск - Волгоград (почеток на напоредност со ) - Астрахан (крај на напоредност со )
*: Астрахан - Хасавјурт - Махачкала
*: Махачкала - Казмаљарски - Самур
*: Самур - Сумгајит - Баку
* Баку
*: Баку (почеток на напоредност со ) - Алат (, крај на напоредност со )
*: Алат ( ) - Биласувар - Астара
*: Астара
Европски пат Е117

Европски пат Е117 — пат во Европа и дел од меѓународната европска патна мрежа.
1 Опис
Патот Е117 започнува од Минералние Води во Русија, преку Грузискиот воен пат се поврзува до Тбилиси, понатаму продолжува до Ереван и завршува во Мегри на границата меѓу Ерменија и Иран. Долг е 1.050 км.
Од Менарлни Води до Беслан е напореден со патот Е50 и рускиот автопат М29.
2 Рута
*: (напореден со ): Минералние Води – Пјатигорск – Баксан – Налчик – Беслан
*: Беслан - Владикавказ – Нижни Ларс
*: Ларси - Мцхета
*: Мцхета - Тбилиси
*: Тбилиси - Марнеули – Болниси - Казрети - Гугути
*: Гогаван - Ванаѕор - Аштарак
*: Аштарак – Ереван
*: Ереван – Арташат - Ерасх – Горис – (една делница поминува низ ) – Капан – Кајаран – Мегри - Агарак
*: Нурдуз
Корисничко искуство

Корисничко искуство или корисничко доживување — однесување на некоја личност, став и емоција во врска со користење на одреден производ, систем или услуга. Корисничкото искуство опфаќа практичен, искуствен, афективен, смислен и драгоцен аспект на односот на човекот и сметачот и сопственоста на производот. Покрај тоа, ја вклучува и перцепцијата на личноста од аспект на систем, како што су корисност, лесност, употреба и ефикасност. Корисничкото искуство може да се смета како субјективно до степен на поединечната перцепција и мисла во однос на системот. Корисничкото искуство е динамично бидејќи непрестајно се модифицира во текот на времето сред менувањето на околностите на употреба и промените во поедините системи, како и широкиот контекст на употреба во кои може да се најде.
1 Дефиниција
ISO 9241-210 го дефинира корисничкото искуство на човекот на „перцепција и реакција на луѓето кои произлегле од нивната употреба или очекуваното користење на производите, системот или услугите.” Спрема дефиницијата ИСО, корисничкото искуство ги опфаќа сите емоции на корисникот, верувања, преференци, перцепција, физички и психички одговори, однесувањата и достигнувањата кои се јавуваат пред, за време и после употребата. ИСО, исто така наведува трите фактори кои се влијателни за корисничкото искуство: систем, корисник и контекст на користење.
Црква „Св. Ѓорѓи“ - Глобица

Свети Ѓорѓи — манастирска црква на Глобичкиот манастир во историското село Глобица, во Општина Пробиштип.
1 Местоположба
До црквата се доаѓа преку исклучување од регионалниот пат 2232, од каде започнува земјен пат. За да се дојде во дворот на црквата во некогашното историско село Глобица, треба да се помине и Злетовска Река.
2 Историја
Над нишата во главниот влез на црквата е запишана годината 1926 година, што се претпоставува дека е година кога е подигната или обновена црквата.
3 Архитектура
3.1 Иконостас
Црквата поседува мал иконостас.
4 Галерија
5 Поврзано
* Штипско архијерејско намесништво
* Злетовска парохија
* Глобица
Глобички манастир

Глобички манастир — манастир во североисточниот дел на Македонија, во месноста на историското село Глобица.
1 Местоположба
До црквата се доаѓа преку исклучување од регионалниот пат 2232, од каде започнува земјен пат. За да се дојде во дворот на црквата во некогашното историско село Глобица, треба да се помине и Злетовска Река.
2 Градби
Во склоп на манастирот влегуваат една црква, чешма и помошни објекти.
2.1 Црква „Св. Ѓорѓи“
Црквата е единствениот храм во манастирот.
Наџи Шабан

Наџи Шабан (р. во Скопје) — македонски театарски, филмски и телевизиски глумец. Бил вработен во Турски театар - Скопје и бил директор на истиот во период од 2006 до 2009 година, кога бил разрешен од функцијата, но повторно бил назначен како директор на Театарот во 2017 година, каде во 2018 година, тој дал оставка од функцијата директор.
1 Филмографија
Година, Филм, Улога
1986, Солунски патрдии ТВ-серија, Заптија
1987-1990, Трст виа Скопје ТВ-серија
1993, Бог да ги убие шпионите ТВ-филм, Затвореник
2002, Наше маало ТВ-серија
2002, Вампирџија ТВ-филм, Аџи
2003, Седум приказни, за љубовта и свршувањето ТВ-серија
2005, Бал-кан-кан ТВ-филм, Карлито
2007, Превртено ТВ-филм, Старецот
2007, Сенки ТВ-филм, Методи
2007-2009, Збогум Румелија ТВ-серија, Кристо
2009-2010, Балканска свадба ТВ-серија
2012, Трето полувреме ТВ-филм, Чуварот
2012, Последно лето на Балканот ТВ-серија, Алексеј
2013, Балканот не е мртов ТВ-филм
2014, До балчак ТВ-филм, Генералот
2015-2016, Големото прогонство во Кавкасија ТВ-серија, Терзи Ефенди
2016, Џган ТВ-филм, Вратарот
2020, Горчлива цреша ТВ-филм, Шоферот
2022, Преспав ТВ-серија, Гостинот
2022-2023, Балканска приказна ТВ-серија, Дарко
2025, Диџеј Ахмет ТВ-филм, Исцелителот
Влези ако сакаш

„Влези ако сакаш“ (српски: ''Уђи ако хоћеш'') – југословенски филм од 1968 година, во режија на Раденко Остојиќ. Главните улоги ги толкуваат: Милован Алач, Фарук Арнаутовиќ и Мехо Барјактаревиќ.
1 Синопсис
Во филмот се прикажува животот на едно момче кое е избркано од родното село, така што се обидува да започне нов живот во Сараево. Таму, тој доживува бројни авантури, но ја доживува и својата прва љубов.
Тампон-држава

Тампон-држава — земја која географски се наоѓа меѓу две непријателско расположени велесили или сфери на влијание. Со нивното постоење се смета дека се спречува конфликт меѓу нив. Тампон-држава понекогаш може да биде и меѓусебно договорена област која лежи помеѓу две поголеми сили, и која е демилитаризирана во смисла во неа да нема војска од договорните страни (иако обично има свои воени сили). Инвазија на тампон-државата од страна на една од силите што ја опкружуваат често резултира со војна меѓу силите.
Истражувањата покажуваат дека тампон-државите е многу поверојатно да бидат освоени и окупирани за разлика од другите држави. Регионалните или големите сили кои ги опкружуваат тампон-државите се соочуваат со стратешки императив да ги заземат: ако овие сили не ги нападнат тампон-државите, тие се плашат дека нивниот противник ќе го направи тоа.
Тампон-државите, кога самите стекнале независност, обично водат неутрална надворешна политика, по што се разликуваат од сателитските држави. Концептот на тампон-држави е дел од теоријата за рамнотежата на силите кое се појавило во европското стратешко и дипломатско размислување во 18 век.
1 Поврзано
* Марионетска држава
* Сателитска држава
Црква „Успение на Пресвета Богородица“ - Горни Стубол

Успение на Пресвета Богородица — манастирска црква на Стуболскиот манастир во селото Горни Стубол, во Општина Пробиштип.
1 Местоположба
Црквата се наоѓа на локалниот асфалтен пат помеѓу селата Горни Стубол и Горно Барбарево. Самиот пристапен пат до нејзе е земјен.
2 Архитектура
2.1 Фрескоживопис
Црквата поседува фрескоживопис.
2.2 Иконостас
Во црквата се наоѓа иконостас.
3 Галерија
4 Поврзано
* Штипско архијерејско намесништво
* Втора пробиштипска парохија
* Горни Стубол
Еластично совпаѓање

Еластично совпаѓање ― една од техниките за препознавање шаблони во информатиката. Еластичкото совпаѓање е познато и како разобличувачки шаблон, флексибилно совпаѓање или нелинеарно совпаѓање на шаблоните.
Еластичното совпаѓање може да се дефинира како проблем за оптимизација на дводимензионално искривување што ги одредува соодветните пиксели помеѓу изложените слики.
1 Наводи
*
2 Поврзано
* Динамично искривување на времето